
                                        NARVA LINNAVALITSUS

K O R R A L D U S

Narva








____.12.2006.a nr____-k

Avaliku teenindamise lepingu 

kehtivuse pikendamine

1. Asjaolud ja menetluse käik

Avaliku teenindamise leping “Sõitjateveo Narva linnaliinidel” on sõlmitud 02.04.2001.a Narva Linnavalitsuse Linnamajandusameti (alates 01.12.2003.a Narva Linnavalitsuse Linnavara- ja Majandusamet) ja AS Narva Bussiveod (reg.kood 10247291) vahel. Lepingu objektiks on sõitjateveo korraldamine Narva linnas riigieelarvest toetatavatel bussiliinidel avaliku teenindamise lepingu alusel. Lepingu tähtaega pikendati 21.09.2005.a Narva Linnavalitsuse korraldusega nr 967-k  kuni 31.12.2006.a. Samuti on 28.09.2006.a. sõlmitud veoleping nr 297 Narva Linnavalitsuse Linnavara- ja Majandusameti ja AS Narva Bussiveod (reg.kood 10247291) vahel. Lepingu objektiks on sõitjateveo korraldamine Narva linnas riigieelarvest toetatavatel bussiliinidel nr 10,10a ja 18 (varem teenindas liine OÜ Transurban Narva). Veolepingu tähtaeg on 01.10.2006.a.-31.12.2006.a

Alates 24.10.2006.a. korraldab Narva Linnavalitsuse Narva Linnavara- ja Majandusamet avatud menetlusega riigihanget “Ühistransporditeenus Narva avalikel bussiliinidel” eesmärgiga sõlmida avaliku teenindamise leping reisijate veoks Narva avalikel bussiliidel. 08.12.2006.a. esitas AS MTG Riigihangete Ametile vaidlustuse riigihanke “Ühistransporditeenus Narva avalikel bussiliinidel” (registreerimisnumber 031732PK) pakkumise kutse dokumentide peale. Tulenevalt riigihangete seaduse § 64 lõikes 3 sätestatust olime kohustatud nimetatud riigihanke pakkumismenetluse peatama. Seoses eeltooduga kestab hankemenetlus eeldatust kauem. 
      2. Õiguslikud alused

Kohaliku omavalitsuse korralduse seaduse §3 punkti 1; §6 lõike 1 kohaselt on kohalik omavalitsus iseseisev ja lõplik ning otsustab ja korraldab kohaliku elu küsimusi, omavalitsusüksuse ülesandeks on korraldada antud linnas linnasisest ühistransporti.    Ühistranspordiseaduse §5 lõike 1 punkti 6 kohaselt omavalitsusorgan oma haldusterritooriumil sõlmib vedajatega avaliku teenindamise lepinguid ning korraldab avalikke konkursse vedajate valimiseks avalikule liiniveole, §10 lõike 1 kohaselt vedaja valitakse välja avaliku konkursi alusel, mille tingimused kehtestab veo tellija, §10 lõike 21 kohaselt on tellijal õigus riigihanke vaidlustuse lahendamise ajal liini seni teenindanud vedajaga sõlmida avaliku teenindamise leping,  § 12 lõike 1 punkti 4 kohaselt on linnavalitsus pädev ametiasutus bussiliikluses linnasisesel sõitjateveol.

     3.  Otsus

1. Pikendada Narva Linnavalitsuse Linnamajandusameti (alates 01.12.2003.a. Linnavara- ja Majandusamet) ja AS-ga Narva Bussiveod (registrikood 10247291, asukohaga Tallinna mnt 55, 20605 Narva)  vahel 02.04.2001a. sõlmitud avaliku teenindamise lepingut “Sõitjateveo Narva linnaliinidel” kehtivust samadel tingimustel kuni riigihanke tulemusel sõlmitava sõitjateveo avaliku teenindamise lepingu alusel liiniveo alustamiseni.

2. Pikendada Narva Linnavalitsuse Linnavara- ja Majandusameti ja AS-ga Narva Bussiveod (registrikood 10247291, asukohaga Tallinna mnt 55, 20605 Narva)  vahel 28.09.2006.a. sõlmitud avaliku teenindamise veolepingu nr 297 kehtivust samadel tingimustel  kuni liiniveo alustamiseni riigihanke tulemusel sõlmitava sõitjateveo avaliku teenindamise lepingu alusel .

    4. Otsuse vaidlustamine

Halduskohtumenetluse seadustiku § 9 lõike 1 kohaselt võib otsust vaidlustada Tartu Halduskohtu Jõhvi kohtumajas 30 päeva jooksul.

     5.Rakendussätted

Otsus jõustub seadusega sätestatud korras.

Tarmo Tammiste                                                               Ants Liimets

Linnapea                                                                            Linnasekretär

